Lalle ko Lalli wanda aka fi sani a kasarmu ta Hausa da wata bishiya wacce mata suka fi yawan amfani da ganyenta musamman dan yin kwalliya a lokutan bukukuwan aure, sallah, suna, ko kuma hakanan. A nan ba ina nufin lallen da ake yin zanen jiki na siffa ba ko dayin (dye), ina nufin lallen da muka sani na gargajiya da aka daina yin sa musamman a wannan lokacin ba. Ita dai bishiyar lalle tana da ganye launin kore da fure da kuma sayyu, wadanda dukkanin su ana amfani da su a sarrafa a yi magani dasu.Ana yin shi lokacin sha'ani kamar biki, ko suna, musamman a kasar hausa. Ganin yanda wasu suka ɗauki lalle tamkar kayan ado na mata kawai waɗanda ko su a yanzu sun daina yin lallen nan na gargajiya da na ke magana a kai, inda suka rungumi amfani da wannan da ake siyarwa a shaguna wato dying a harshen Turanci wanda wannan lallen haɗe-haɗe ne kawai na wasu sinadarai da har illatarwa suke yi. Kusan abin da ake kallon maccen da take yin lallen gargajiya tamkar bakauyiya ce.